สวัสดีครับข้อมูล:เมื่อช่วงวันที่ 7 พฤษภาคมที่ผ่านมา ผมกับแฟนได้มีเพศสัมพันธ์กัน (โดยมีในช่วงหน้าเจ็ด แฟนผมประจำเดือนตามที่คำนวณ คือ มาวันที่ 12 พฤษภาคม โดยมีรอบเดือน 28-30 วันโดยประมาณ)ก่อนหน้าวันที่ 7 พฤษภาคม ประมาณสองวัน ผมได้ทำการช่วยตัวเองไปแล้วหนึ่งรอบ ซึ่งได้มีการล้างทำความสะอาดทั้งภายในและภายนอกหลายครั้งก่อนหน้านี้ครับเมื่อถึงวันจริง ผมได้ใส่ถุงยางอนามัยมีเพศสัมพันธ์ก่อน จากนั้นจึงลองสอดใส่อวัยวะเพศ (โดยไม่สวมถุงยาง) ประมาณครึ่งอวัยวะเพศเข้าไปในช่องคลอด โดยคาไว้เพียงแปปเดียว จากนั้นเอาออก และใส่ถุงยางมีเพศสัมพันธ์ต่อ (โดยไม่เสร็จ ซึ่งตอนเสร็จ คือ เอามาชักภายนอกโดยใช้เวลาชักค่อนข้างนานหลายสิบนาทีกว่าจะเสร็จ) ก่อนจะเสร็จนั้น เราได้มีการถูกันภายนอกโดยใส่ถุงยางนะครับตอนนี้ผ่านวันที่คาดว่าจะมีประจำเดือนมาได้แล้วประมาณ 2-3 วัน (ตามคำนวณ คือ วันที่ 12 พฤษภาคม)ผมกับแฟนมีความเครียดค่อนข้างมากว่าจะท้องไหมครับ ในส่วนของถุงยางลองใส่น้ำทุกอันครับหลังใช้เสร็จ ไม่มีรอยรั่วหรือแตกครับ ตอนนี้แฟนเครียดมาก เพราะ ประจำเดือนยังไม่มา แต่เธอบอกว่ามีอาการของประจำเดือนเหมือนรอบก่อนๆ คือ รู้สึกเหมือนมีอะไรจะไหลออกมาแต่ไม่ไหลหลายครั้ง มีอาการท้องเสีย แต่สามารถกินอาหารได้ปกติ มีความอยากอาหาร ไม่คัดเต้านม ไม่มีตกขาว หรือคลื่นไส้อาเจียนครับแฟนผมมีปัสสาวะที่สีปกติครับ ไม่เข้ม และไม่จางจนเกินไป และปัสสาวะปกติครับ ไม่บ่อยจนเกินไปตัวผมเองเชื่อว่าไม่มีการหลั่งอสุจิขณะสอดใส่แบบไม่ป้องกันครับ แต่กังวลในเรื่องของน้ำหล่อลื่นของทั้งผมและเขาครับเรามีการใช้เจลหล่อลื่นช่วยนะหว่างมีเพศสัมพันธ์ครับ แต่ใช้แค่ตอนใส่ถุงยางครับระยะเวลาระหว่างการสอดใส่แบบมีถุง และไม่มีถุง มีการเว้นระยะห่างกันหลายนาทีจนถึงสิบนาทีครับปล1.ไม่ได้รับประทานยาคุมครับปล2. ผมและแฟนอายุประมาณ 20 ครับปล3. เราทั้งสองมีเพศสัมพันธ์กันแบบปลอดภัยมาโดยตลอด เพียงแค่ครั้งนี้อยากลองสอดใส่เพียงแค่แปปเดียวแล้วจึงเอาออกครับอยากถามว่า1. มีโอกาสที่จะท้องมากแค่ไหนครับกับเหตุการณ์ครั้งนี้2. วิธีการกินยาคุมที่ถูกต้อง3. อาการเหมือนประจำเดือนกำลังมาที่ว่านี้เป็นอาการจริงไหมครับ หรือเป็นอาการของอย่างอื่4. การที่ผู้หญิงคนนึงจะตั้งครรภ์ในลักษณะนี้มีโอกาสมากน้อยแค่ไหนครับ5.ใครมีประสบการณ์ รบกวนท่านเล่าให้ฟังได้ไหมครับ6. ท่านใดอยากเสริมความรู้ในส่วนนี้สามารถเสริมได้เลยครับผม7. น้ำหล่อลื่นเพศชายมีโอกาสทำให้ท้องมากแค่ไหนครับ8. การช่วยตัวเองมาก่อน แต่ล้างทำความสะอาดเรียบร้อยแล้วก่อนมีเพศสัมพันธ์ จะมีโอกาสท้องมากแค่ไหนครับ9. ถ้าเลือดประจำเดือนไหลแล้ว เราจะทราบได้อย่างไรครับว่าเลือดที่ออกมานั้นเป็นประจำเดือน หรือเลือดที่เกิดจากการตั้งครรภ์ครับ10. ถ้าไม่ท้อง การที่ประจำเดือนมาช้าไปแล้วสองถึงสามวันเกิดจากอะไรหรอครับ และทำอย่างไรให้ประจำเดือนมาขอบสำหรับทุกคำตอบนะครับ
สวัสดีค่ะ การมีเพศสัมพันธ์ ถ้าไม่ได้ใส่ถุงยางอนามัยป้องกันเอาไว้ตลอด หรือมีช่วงที่ถุงยางอนามัยไม่ได้ครอบคลุมทุกส่วนของอวัยวะเพศชายขณะมีการสอดใส่เข้าไปในช่องคลอดนั้น มีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิดยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้และต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ กรณีเป็นแบบ 28 เม็ด ก็คล้ายกันคือก็เป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปอาการรู้สึกคล้ายว่าประจำเดือนจะมานั้นเกิดได้ อาจจะมีอาการปวดท้องน้อยหน่วงๆนำมาได้ 1-2 วัน แต่ไม่ใช่อาการที่จำเพาะเจาะจง โดยเลือดประจำเดือนก็คือเลือดที่มาตามรอบเดือน 22-35 วันจากครั้งก่อน หากเลือดมาไม่ตรงตามรอบเดือน หรือออกมาเยอะผิดปกติติดต่อกันเกิน 7 วัน อาจต้องสงสัยว่าไม่ใช่เลือดประจำเดือน และถ้าประจำเดือนมาช้าเกิน 35 วัน ควรต้องหาสาเหตุต่างๆเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล โดยยืนยันการตั้งครรภ์ด้วยชุดตรวจทางปัสสาวะเองได้ก่อนเบื้องต้นให้ผลบวก 10-14 วันหลังปฏิสนธิน้ำหล่อลื่นนั้นไม่ทำให้เกิดการตั้งครรภ์ แต่ส่วนใหญ่มักจะมีน้ำอสุจิออกมาปนก่อนการหลั่งจริง ดังนั้นไม่แนะนำการทำการหลั่งนอกในตอนสุดท้าย ควรต้องใส่ถุงยางอนามัยป้องกันไว้ตลอดการสอดใส่ การช่วยตัวเองมาก่อนนั้นไมไ่ด้มีผลกับน้ำอสุจิที่หลั่งออกมาขณะมีเพศสัมพันธ์ คือยังสามารถทำให้เกิดการตั้งครรภ์ได้ตามปกติ